
– Arbeidslivsfag 10. trinn
Læreplan i Arbeidslivsfag

Fagets relevans og sentrale verdier 

Underveisvurdering
Underveisvurderingen skal bidra til å fremme læring og til å utvikle kompetanse i faget. Elevene viser og utvikler kompetanse i arbeidslivsfag ved å delta i arbeidsfellesskap og løse praktiske arbeidsoppdrag. Videre viser og utvikler elevene kompetanse i faget ved å ta selvstendige, begrunnede valg og ved å delta i evaluering av prosess og produkt, i egenvurdering og i vurdering av hverandre.
Læreren skal legge til rette for elevmedvirkning og stimulere til lærelyst gjennom varierte arbeidsoppgaver. Læreren skal veilede slik at elevene reflekterer over valgmuligheter og utfallene av dem.

Standpunktvurdering
Standpunktkarakteren skal være uttrykk for den samlede kompetansen eleven har i arbeidslivsfag ved avslutningen av opplæringen etter 10. trinn. Læreren skal planlegge og legge til rette for at elevene får vist kompetansen sin på varierte måter som inkluderer forståelse, refleksjon og kritisk tenkning, i ulike sammenhenger. Læreren skal sette karakter i arbeidslivsfag basert på kompetansen eleven har vist ved å planlegge, gjennomføre og vurdere praktiske arbeidsoppdrag i samarbeid med medelever og oppdragsgivere. Alle deler av arbeidsprosessen skal vurderes.


Føringer for fastsetting av standpunktkarakterer (forskrift §§ 3-3, 3-15)
· Faglærer har ansvar for å sette standpunktkarakter.
· Grunnlaget for vurdering i fag er kompetansemålene i læreplanen i fag. Kompetansen skal forstås i lys av teksten Om faget i læreplanen.
· Standpunktkarakteren skal være uttrykk for den samla kompetansen eleven har ved avslutning av opplæringen.
· Eleven skal være kjent med hva det blir lagt vekt på i fastsetting av standpunktkarakter.
· Eleven skal ha fått mulighet til å vise kompetansen sin på flere og varierte måter.
· Kompetanse som eleven har vist i løpet av opplæringen, er en del av vurderingen når standpunktkarakteren skal fastsettes.
· Forutsetninger, fravær, orden og oppførsel skal ikke inngå i vurderingen. Innsats skal bare være en del av vurderingen i fag hvor det står spesifikt i læreplanen.

               Kjerneelementer og kompetansemål: 

	Praktiske og yrkesrettede arbeidsoppdrag (kjerneelement)
	Arbeidsmiljø og helse, miljø og sikkerhet i arbeidsoppdraget (kjerneelement)

	Kompetansemål:
· Undersøke behov for varer og tjenester på skolen og i lokalsamfunnet[image: ]
· Planlegge praktiske og yrkesrettede arbeidsoppdrag
· Produsere og levere varer og tjenester etter kvalitetskrav
· Bruke fagbegreper, arbeidsmetoder, verktøy, materialer og teknologi tilpasset arbeidsoppdrag og begrunne valg
· Samarbeide, fremme forslag og delta i beslutninger i et arbeidsfellesskap[image: ]
· Ivareta bærekraftige prinsipper i alle deler av arbeidsoppdraget[image: ]
· Beskrive og vurdere risiko, og følge etiske retningslinjer og arbeidslivets regler i arbeidsoppdraget
· Vurdere sin egen og gruppens arbeidsinnsats, arbeidsprosess og arbeidsoppdragets resultat







Kjennetegn på måloppnåelse i Arbeidslivsfag:


	Lav kompetanse i faget, karakter 2
	 God kompetanse i faget, karakter 4
	 Framifrå kompetanse i faget, karakter 6

	Eleven finner og bruker informasjon for å planlegge produksjon. 
	Eleven finner og bearbeider informasjon ved å bruke hensiktsmessige metoder for å planlegge produksjon. 
	Eleven velger og begrunner strategier og finner nødvendig informasjon for å planlegge produksjon. 

	Eleven produserer og leverer varer og tjenester. 
	Eleven produserer og leverer varer og tjenester og oppnår kvalitetskrav som er satt for produksjonen. 
	Eleven produserer og leverer varer og tjenester og utfører kvalitetsvurdering i produksjonen og tar avgjørelser for å sikre nødvendig kvalitet underveis. 

	Eleven behersker enkelte verktøy, metoder, materialer og noe teknologi i praktisk produksjon. 
	Eleven kombinerer verktøy, metoder, materialer og teknologi. 
	Eleven videreutvikler metoder og tilpasser løsninger underveis produksjonen. 

	Eleven bruker fagbegreper og kommuniserer om produksjon. 
	Eleven bruker fagbegreper til å reflektere over og kommunisere om produksjon. 
	Eleven reflekterer og begrunner med nyansert fagspråk om produksjon. 

	Eleven følger regler for samhandling og produksjon. 
	Eleven bidrar med vurderinger og forslag til regler og rutiner for samhandling i produksjon. 
	Eleven tar initiativ og gjør vurderinger for helhetlig samhandling og organisering i produksjon. 

	Eleven beskriver og reflekterer over sin egen rolle i planlegging og produksjon. 
	Eleven forklarer og reflekterer flere sider av planlegging og produksjon. 
	Eleven reflekterer over eget og andres arbeid og produksjon og videreutvikler samspill g produksjon i arbeidsfellesskapet. 

